**PROJEKTĒŠANAS UZDEVUMS**

objekta “Ģērbtuvju ēkas pārbūve” Vestienas ielā 35 k-9, Rīgā būvprojekta izstrādei un autoruzraudzībai

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Galdnieku darbnīcas ēkas pārbūve par ģērbtuvju ēku, ārējo norobežojošo konstrukciju siltināšana (pamatu cokols, ārsienas, jumts), logu, durvju, vārtu nomaiņa, jumta seguma maiņa, inženierkomunikāciju nomaiņa 7. autobusu parka teritorijā Vestienas ielā 35, Rīgā. | |
| **II** | **ZIŅAS PAR OBJEKTU** | |
| Objekta nosaukums: | Ģērbtuvju ēkas pārbūve |
| Objekta adrese -  Būves kadastra apzīmējums - Zemes vienības kadastra apzīmējums - | Vestienas iela 35 k-9, Rīga  0100 118 0030 005  0100 118 0030 |
| Būvniecības veids: | Pārbūve, atjaunošana |
| Būves kopējā platība: | 232,2 m2 |
| Būvju grupa: | II grupa |
| Būvju galvenais lietošanas veids: | 1251- Rūpnieciskās ražošanas ēka |
| **III** | **BŪVPROJEKTA DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** | |
| 1. | Pasūtītāja objekta ērtai, drošai un efektīvai ekspluatācijai izstrādāt būvprojektu, paredzot tajā esošās galdnieku darbnīcas ēkas pārbūvi par ģērbtuvju ēku, ārējo norobežojošo konstrukciju siltināšanu, jauna jumta seguma ieklāšanu un inženierkomunikāciju atjaunošanu/nomaiņu. Mērķis – izstrādāt būvprojektu atbilstoši Projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt Būvniecības informācijas sistēmā (BIS) Rīgas domes Pilsētas attīstības departamentā. | |
| 2. | Būvprojekta robežas – zemes vienība ar kadastra apzīmējumu 0100 118 0030. | |
| 3. | Būvprojekta izstrādātājs (turpmāk – Izstrādātājs) pirms būvprojekta izstrādes veic būves ar kadastra apzīmējumu 0100 118 0030 005 apsekošanu un nepieciešamības gadījumā arī būves tehnisko apsekošanu atbilstoši Ministru kabineta 30.06.2015. noteikumu Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” un citu spēkā esošo normatīvu aktu prasībām. Izstrādātājs sagatavo apsekošanas aktu un/vai tehniskās apsekošanas atzinumu, nepieciešamības gadījumā veic arī būves konstrukciju detalizētu tehnisko izpēti. Apsekošanas mērķis ir noteikt būves atbilstību [Būvniecības likuma](https://likumi.lv/ta/id/258572-buvniecibas-likums) [9. pantā](https://likumi.lv/ta/id/258572-buvniecibas-likums#p9) minētajām būves būtiskajām prasībām, t.sk. novērtēt būves nesošo konstrukciju mehānisko stiprību un stabilitāti, būves lietošanas drošību, inženiertehniskās sistēmas, esošo ugunsdrošības risinājumus.  Apsekošanas aktā un tehniskās apsekošanas atzinumā konstatēto bojājumu/defektu novēršanas risinājumus iekļaut būvprojekta sastāvā. Tehniskās apsekošanas atzinuma izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 4. | Izstrādātājs izstrādā būvniecības ieceres dokumentāciju pilnā apjomā, būvprojektu minimālā sastāvā un būvprojektu, saņem visus nepieciešamos saskaņojumos, t.sk. Pasūtītāja, un nodrošina būvprojekta akceptēšanu BIS Rīgas domes Pilsētas attīstības departamentā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 5. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 6. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 7. | Inženierizpēte:   * 1. Topogrāfiskā – veic Pasūtītājs, pievienota pielikumā (skatīt 1.pielikumu);   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 8. | Nepieciešamības gadījumā īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs, pārējam objektam – Izstrādātājs. | |
| 9. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 10. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus, izņemot uzdevumus topogrāfiskās izpētes veikšanai, sedz Izstrādātājs. | |
| 11. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Enerģētikas likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 30.06.2015. noteikumu Nr.332 “Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija”, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”, Ministru kabineta 30.06.2015. noteikumu Nr.328 “Noteikumi par Latvijas būvnormatīvu LBN 262-15 “Elektroniski sakaru tīkli”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, Ministru kabineta 21.10.2014. noteikumu Nr.655 “Noteikumi par Latvijas būvnormatīvu LBN 310-14 “Darbu veikšanas projekts”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Rīgas domes saistošo noteikumu Nr.106 “Rīgas transporta būvju aizsardzības noteikumi”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”prasībām. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Arhitektūras daļa (AR);  3. Būvkonstrukciju daļa (BK);  4. Ēkai nepieciešamo inženierrisinājumu daļas:  4.1. Elektroapgāde, iekšējā (EL);  4.2. Elektroapgāde, ārējā (ELT);  4.3. Ūdensapgāde un kanalizācija, iekšējā (UK);  4.4. Ūdensapgāde un kanalizācija, ārējā (UKT);  4.5. Lietus ūdens kanalizācijas tīkli (LKT);  4.6. Elektronisko sakaru sistēmas, ārējās (EST) (ja nepieciešams);  4.7. Elektronisko sakaru sistēmas (ESS);  4.7.1. Piekļuves kontrole (ESS-PK);  4.7.2. Apsardzes signalizācija (ESS-AS)  4.7.3. Elektronisko sakaru inženiertīkli (ESS-TK);  4.7.4. Videonovērošana (ESS-VN);  5. Citas daļas, ja tādas nepieciešamas.  6. Ekonomikas daļa:  6.1. Iekārtu, konstrukciju un būvizstrādājumu kopsavilkums (IS);  6.2. Būvdarbu apjomu saraksts (BA);  6.3. Izmaksu aprēķins (T);  7. Darbu organizēšanas projekts (DOP). | |
| 3. | Ja sagatavojot tehniskos risinājumus 2. punktā norādītajām daļām projektēšanas gaitā rodas nepieciešamība pēc vēl kādas citas būvprojekta daļas izstrādes, kas nav minēta 2. punktā, Izstrādātājs nodrošina vai veic šo daļu izstrādi. | |
| 4. | Ja būvprojekta izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības un pamatojoties uz savu profesionālo un praktisko pieredzi, būvprojekta izstrādātājs papildina būvprojekta saturu. | |
| 5. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 6. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| 7. | Būvprojekta saturā iekļaujamas citas personas izstrādātās būvprojekta AVK un UATS daļas. | |
| **V** | **NOSACĪJUMI UN TEHNISKĀS PRASĪBAS BŪVPROJEKTA RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Izstrādājot būvprojekta risinājumus, Izstrādātajam jāņem vērā visu 7. autobusu parka teritorijā, (skatīt 2.pielikumu), iepriekš saskaņoto spēkā esošo būvprojektu un izstrādes stadijā esošo būvprojektu tehniskos risinājumus, t.sk. objekta *Ugunsdrošības sistēmas* un *Apkures, ventilācijas un gaisa dzesēšanas sistēmas* būvprojektu risinājumus. Būvprojektu tehniskiem risinājumiem jābūt savstarpēji saskaņotiem. | |
| 1.2. Izstrādājot būvprojekta risinājumus izmantot ilgtspējīgas būvniecības principus, ievērot zaļā iepirkuma prasības un kritērijus. | |
| 1.3. Pirms projekta izstrādes Izstrādātājam jāveic objekta esošo inženierkomunikāciju detalizēta izpēte un analīze. Objektā paredzēt pilnīgu iekšējo inženiertīklu demontāžu, iekšējo inženiertīklu un inženiertīklu pievadu atjaunošanu, pārbūvi vai jaunu būvniecību. | |
| 1.4. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. Nepieciešamības gadījumā paredzēt jaunus pagaidu inženiertīklu pieslēgumus, kuri nodrošinātu būvdarbu veikšanu. | |
| 1.5. Energopārvaldības principu ievērošanai paredzēt objektā uzskaites mēraparātu uzstādīšanu energoresursu patēriņa uzskaitei un analīzei. | |
| 1.6. Būvprojektā paredzēt visus nepieciešamos tehniskās ugunsdrošības pasākumus. | |
| 1.7. Par pamatu būves lit. 005 konstrukciju, inženiertīklu pārbūvei izmantot tehniskās apsekošanas atzinumu Nr. 3-4.5.4/82862, (skatīt 3.pielikumu). | |
| 1.8. Būvprojekta risinājumiem ir jābūt racionāliem, funkcionāliem un inženiertehniski pamatotiem. Būvprojekta risinājumu izstrādē ir jāņem vērā pasūtītāja prasības, kas norādītas projektēšanas laikā darba grupas sanāksmēs. | |
| 1.9. Nepieciešamības gadījumā, lai nodrošinātu visu projektēšanas uzdevuma nosacījumu izpildi, Izstrādātajam būvprojekta izstrādes laikā izstrādāt un piedāvāt Pasūtītajam racionālu risinājumu, sadalot būvniecības un būvobjekta nodošanu ekspluatācijā pa būves kārtām, norādot kārtu robežas un secību. | |
| 1.10. Visus konstruktīvos risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju. | |
| 1.11. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.12. Risinājumos jāpiedāvā mūsdienīgus materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību. | |
| 1.13. Izstrādātājam jāskaņo būvprojekta risinājumi ar zemesgabalu īpašniekiem normatīvajos aktos noteiktajā kārtībā. | |
| 1.14. Būvprojekta izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi. | |
| 1.15. Jauno inženierkomunikāciju un to sistēmu aprīkojuma izvēli un to izvietojumu telpās projektēšanas gaitā ir jāsaskaņo ar Pasūtītāju. | |
| 1.16. Iekšējo inženiertīklu projektēšanas robeža var būt arī ārpus ēkas lit.005 robežām, gadījumā, ja šie inženiertīklu pievadi ēkai ir nolietoti vai to tehniskais stāvoklis ir neatbilstošs prasībām. | |
| 1.17. Būvprojekta ekonomikas daļā izstrādāt atsevišķu sadaļu, kurā norādāmi blakus ēkai veicamie remonta darbi. Sadaļa izstrādājama pamatojoties uz apsekošanas rezultātiem, kurā norādīti veicamie remonta darbi blakus esošās ēkas (kas bloķējas ar ēku lit.005) 2 fasādēm un jumtam. Darbu apjomi sastādāmi ar mērķi, lai pēc ēkas lit.005 pārbūves blakus esošās ēkas konstrukcijas nebojātu pārbūvējamo ēku. | |
| 1.18. Būvprojekta sastāvam paredzēts pievienot citu personu izstrādātos AVK un UATS daļu risinājumus. Izstrādātājam jāņem vērā šie risinājumi un jāiekļauj kopējā būvprojekta sastāvā, kā arī būvprojekta risinājumi jāsalāgo ar šīm izstrādātajām būvprojekta daļām. | |
| 2. | **Prasības AR daļai** | |
| 2.1. Izstrādājot AR sadaļu veikt visu esošo un projektējamo infrastruktūras elementu tehniski ekonomisko izvērtējumu dažādiem arhitektūras risinājumu variantiem, noteikt optimālus, Pasūtītājam izdevīgākus, arhitektoniski funkcionālus  un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā. | |
| 2.2. Paredzēt būves (lit. 005) visu ārējo norobežojošo (pamatu cokols, ārsienas, jumts) konstrukciju siltināšanu. | |
| 2.3. Paredzēt būves visu logu, durvju un logu ārējo un iekšējo palodžu nomaiņu. | |
| 2.4. Paredzēt būves lietus ūdens noteku sistēmas nomaiņu. | |
| 2.5. Paredzēt būves betonēto lieveņu atjaunošanu vai jaunu izbūvi, pamatu cokola sienas atjaunošanu, jaunas vertikālās hidroizolācijas izveidi, ēkas aizsargapmales atjaunošanu. | |
| 2.6. Virs ieejas durvīm ēkā paredzēt vieglas konstrukcijas jumtiņus. | |
| 2.7. Būves telpās paredzēt iekšējās apdares atjaunošanu atbilstoši telpu prasībām, saskaņojot apdares risinājumus ar Pasūtītāju. Izstrādāt un piedāvāt pasūtītājam vairākus dizaina/vizuālos risinājumus. | |
| 2.8. Saskaņā ar pasūtītāja norādījumiem, izstrādāt būvei piegulošās teritorijas labiekārtojuma risinājumus, atjaunojot teritorijas segumu, izveidojot funkcijai atbilstošāku un mūsdienīgāku labiekārtojumu. | |
| 2.9. Sagatavot ēkas fasāžu un pieguļošās teritorijas 3D vizualizāciju, lai Pasūtītājs var akceptēt izvēlētos risinājumus, pirms MBP iesniegšanas uz saskaņošanu. | |
| 2.10. Ēkas (lit. 005) iespējamo telpu plānojumu skatīt 4.pielikumā. | |
| 3. | **Prasības BK daļai** | |
| 3.1. Izstrādājot BK sadaļu veikt visu esošo un projektējamo infrastruktūras elementu tehniski ekonomisko izvērtējumu dažādiem būvkonstrukciju risinājumu variantiem, noteikt optimālus, Pasūtītājam izdevīgākus, arhitektoniski funkcionālus  un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā. | |
| 3.2. Paredzēt novērst būvju pamatu cokola daļas un fasādes konstruktīvos defektus, mitruma bojājumus, izdrupumus, apaugumus u. c. | |
| 3.3. Paredzēt nokalpojušo pārsedžu atjaunošanu vai nomaiņu logu un durvju ailām. | |
| 3.4. Ievērot LVS EN 16310 un LVS 1046 standartu prasības tehniskā projekta darba rasējumu stadijai. | |
| 3.5. Nepieciešamības gadījumā paredzēt konstrukciju pastiprināšanas risinājumus, t.sk., ņemot vērā jau izprojektētās AVK daļas risinājumus. | |
| 4. | **Prasības ESS daļām** | |
| 4.1. **ESS - PK**  Piekļuves kontroles PK sistēmai jābūt savietojamai ar jau esošo PK sistēmu datu bāzes līmenī, veidojot vienotu lietotāju datu bāzi, kas ir integrēta centralizētā uzraudzības un vadības sistēmā Inner Range Integriti, risinājumu saskaņot ar Pasūtītāju.  Jāparedz papildus drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju.  PK sistēma jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu atbilstoši piekļūšanas kontroles zonējumiem. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos.  Apsardzes signalizācijas sistēmas izveidei ir paredzēta integrēta kontroles sistēma. Šī sistēma sevī ietver apsardzes un piekļuves kontroles sistēmu.  Ēkā un telpās paredzēt signalizācijas kustību detektorus un durvju magnētiskos kontaktus. Apsardzes klaviatūras izvietot koplietošanas gaiteņos nodrošinot kopējās sistēmas darbību. Signalizācijas devējus paredzēt telpās, kur nav plānota 24/7 darbība. Noliktavas telpās, tehniskajās telpās. | |
| 4.2. **ESS - AS**  Apsardzes signalizācijas sistēmas izveidei ir paredzēta integrēta kontroles sistēma. Šī sistēma sevī ietver apsardzes un piekļuves kontroles sistēmu.  Ēkā un telpās paredzēt signalizācijas kustību detektorus un durvju magnētiskos kontaktus. Apsardzes klaviatūras izvietot koplietošanas gaiteņos nodrošinot kopējās sistēmas darbību. Signalizācijas devējus paredzēt telpās, kur nav plānota 24/7 darbība. Noliktavas telpās, tehniskajās telpās. | |
| 4.3. **ESS-VN**  Objektā jāparedz iekšējā un ārējā video novērošanas sistēma, sistēmas koncepciju precizēt ar Pasūtītāju būvprojekta izstrādes gaitā. | |
| 4.4. **ESS-TK, EST**  Paredzēt komutācijas skapja uzstādīšanu, skapja (slēdzama metāla kaste) izmēram jābūt vismaz 9U. Komutācijas skapī nodrošināt 2 gab. 230V pieslēguma vietas. Skapī nodrošināt PatchPanel UTP 24p Cat5e vai Cat6 1U ar plauktu. Optiskais patch panelis – SC, abos galos. Ja savienojuma garums pārsniedz 80m, uzstādīt ēkā papildus sekundāros tīkla skapjus. Paredzēt tīklu skapja uzstādīšanu vēsā, sausā vietā, uzstādīšanas vietu saskaņot ar Pasūtītāju. Nav pieļaujama tīkla skapja uzstādīšana mitrās telpās, zem tualetēm, vannas istabām, dušām, virtuvēm.  Paredzēt optisko savienojumu (Single Mode) starp proj. komutācijas skapi un tuvākas esošās servertelpas.  Tīkla iekārtām jānodrošina savietojamība ar Pasūtītāja rīcībā esošo infrastruktūru.  Lokālā datortīkla izbūvei izmantot UTP Cat5e kabeli, atbilstošus materiālus (kabeļi, konektori, kontaktligzdas, u.c.). Kabeļa garums no komutācijas skapja līdz gala iekārtas pieslēguma vietai nedrīkst pārsniegt 80 m. RJ45 savienojumu/230V spēka rozešu kontaktu skaitu saskaņot ar Pasūtītāju. | |
| 5. | **Prasības EL/ELT daļām** | |
| 5.1. Izvērtēt objektam nepieciešamo slodzi. Veikt objektā projektējamo un esošo elektropatērētāju slodzes noteikšanu, jaudas aprēķinu. Paredzēt esošā elektrotīkla pievada līdz ēkai pārbūvi, kabeļlīnijas trases izvietojumu izvēlēties projektēšanas gaitā. Nepieciešamības gadījumā veikt teritorijas ārējās elektroapgādes būvprojekta izstrādi atbilstoši spēkā esošajiem normatīvajiem aktiem, kas regulē elektroietaišu projektēšanu un izbūvi. | |
| 5.2. Nepieciešamā elektroapgādes drošuma sasniegšanai, elektroietaisēm, kurām nav pieļaujamas īslaicīgas standartam atbilstošas sprieguma novirzes, paredzēt uzstādīt nepārtrauktas barošanas avotus (UPS). | |
| 5.3. Paredzēts demontēt visas ēkas esošās elektroiekārtas, t.sk. spēka un apgaismojuma tīklus. Visām projektējamām sadalnēm ir jāparedz 20-30% rezerve jaudas ziņā.  Sadalnes elementiem, kas būs jāapkalpo, jābūt pieejamiem no sadalnes priekšpuses. Sadalņu elementiem, kuriem jābūt novietotiem atklāti un pieejamiem normālas darbības laikā (drošinātāju nomaiņai utt.), jānodrošina automātiska atvienošana no strāvvadošām daļām pirms durvju vai vāku atvēršanas, kā arī drošu drošinātāju noņemšana. | |
| 5.4. Telpām ar paaugstinātu bīstamību patērētāju elektriskās ķēdes paredzēt pieslēgt caur noplūdstrāvas aizsargslēdzi, kas atslēdz bojāto elementu no elektriskā tīkla, ja noplūdes strāva pārsniedz 30mA. | |
| 5.5. Projektējot apgaismojuma elektrotīklu, paredzēt izmantot tikai energoefektīvu LED tipa gaismas armatūru, kā arī ieviest inovatīvus, efektīvus un ekoloģiskus apgaismojuma sistēmas elementus - intervālu taimerus, krēslas sensorus u. c. , kas ļaus samazināt objekta elektroenerģijas patēriņu un izmaksas, nodrošinās objekta siltumnīcefekta gāzu emisiju samazināšanu, uzlabos objekta apgaismojuma kvalitāti. Ievērot zaļā iepirkuma prasības un kritērijus. Būvprojektam pievienot apgaismojuma aprēķinus un vizualizāciju Dialux/Optiwin programmā. | |
| 5.6. Izstrādāt objekta zemēšanas, potenciālu izlīdzināšanas un pārsprieguma aizsardzības sistēmu tehniskos risinājumus. Noteikt objekta zibensaizsardzības līmeni, ņemot vērā būves raksturlielumus un riska kritērijus, un izvērtēt objekta zibensaizsardzības sistēmas izbūves nepieciešamību. | |
| 7. | **Prasības UK, UKT, LKT daļām** | |
| 7.1. Paredzēt ēkās esošās aukstā, karstā ūdens un kanalizācijas sistēmas demontāžu, jaunas ūdensapgādes un kanalizācijas tīklu cauruļu sistēmas uzstādīšanu, santehnisko iekārtu nomaiņu. Paredzēt plastmasas cauruļvadu sistēmu gan ūdensvadam, gan kanalizācijai. Aukstās ūdens caurules izolēt ar  pretkondensāta izolāciju. Karstā ūdensapgādes sistēmas cauruļvadiem paredzēt siltumizolāciju. Cauruļvadiem, šķērsojot sienu un pārsegumu konstrukcijas, paredzēt aizsargčaulas. Gadījumā, ja ir vietas, kur UK sistēmu cauruļvadi tiek izbūvēti neapsildamās telpās, jāparedz apsilde ar elektrokabeļiem. Kontrolei un ekspluatācijas nodrošināšanai paredzēt revīzijas un piekļuves lūkas. Katru pieslēguma vietu pie kanalizācijas sistēmas nodrošināt ar pret smakas iekļūšanu telpā. | |
| 7.2. Nepieciešamības gadījumā paredzēt esošā ūdens ievada nomaiņu, sadzīves kanalizācijas cauruļvadu izvadu nomaiņu līdz ēku izvadiem tuvākajās akās. Sadzīves notekūdeņus novadīt esošajā iekškvartāla kanalizācijas sistēmā. Ievadus ēkā hermetizēt. Nodrošināt objektā lietus ūdens novadīšanas sistēmu. | |
| 7.3. Būvprojekta izstrādei izmantot 2020.gadā SIA “AMECO” izstrādātā “Kanalizācijas tīklu tehniskās izpētes atskaite Rīgas pašvaldības SIA “Rīgas Satiksme” autobusu parka teritorijā Vestienas ielā 35, Rīgā.” Ar tehnisko atskaiti iepazīstinās Pasūtītājs. | |
| 9. | **Prasības DOP daļai** | |
| 9.1. Izstrādāt transporta un gājēju kustības organizācijas shēmas gan būvdarbu procesam, gan ekspluatācijai pēc objekta nodošanas ekspluatācijā. Izstrādāt būvdarbu kalendāro grafiku. | |
| 9.2. Ēku uz pārbūves laiku ir jānodrošina ar nepieciešamajiem iekšējiem inženiertīkliem. Nepieciešamības gadījumā ir jāparedz jaunus pagaidu inženiertīklu pieslēgumus (ūdensapgāde, kanalizācija, elektroapgāde). | |
| 9.3. Jānorobežo telpas vai sektori, kuros tiks veikti būvniecības vai remonta darbi, lai nepieļautu putekļainās vides iekļūšanu blakus telpās. | |
| **VI** | **BŪVPROJEKTA IZSTRĀDES LAIKS UN IESNIEGŠANAS KĀRTĪBA** | |
| 1. | Starpziņojumi:  Ne retāk kā reizi mēnesī Izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem, kurā uzskaita un pielikumā pievieno izstrādāto dokumentāciju (rasējumus, atzinumus, shēmas, aprakstus u.c. dokumentus).  Ne ilgāk kā 2 (divu) mēnešu laikā pēc līguma parakstīšanas, būvprojekta izstrādātājs iesniedz un saskaņo starpziņojumu, kurā iekļauj ne mazāk kā šādu informāciju:   * + - Tehniskās apsekošanas atzinumi un/vai apsekošanas akti;     - Tehniskie vai īpašie noteikumi;     - Arhitektūras risinājumi – stāva plāns, fasādes, vizualizācijas.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Izstrādātājs iesniedz Pasūtītājam izstrādātu būvprojektu un būvatļauju ar Rīgas domes Pilsētas attīstības departamenta izdarītu atzīmi par projektēšanas nosacījumu izpildi ne vēlāk kā **40 (četrdesmit)** nedēļu laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības.  Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam 2 eksemplāros drukātā formātā un digitālā formātā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā, * visas tāmes *\*.excel* formātā;   visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā autoruzraugs nodrošina bez papildu maksas. | |
| **VIII** | **PIELIKUMI** | |
| 1. | Topogrāfiskais plāns uz 2 lpp. | |
| 2. | 7. autobusu parka novietojuma plāns, Vestienas iela 35, Rīga uz 1 lpp. | |
| 3. | Tehniskās apsekošanas atzinums uz 71 lpp. | |
| 4. | Telpu pārbūves plāns uz 1 lpp. | |
| 5. | Būves tehniskās inventarizācijas lieta uz 5 lpp. | |